钦定古今图书集成/明伦汇编/氏族典/第276卷 > 王纶
## 钦定古今图书集成/明伦汇编/氏族典/第276卷 > 王纶

按《万姓统谱》：纶字汝言，慈谿人。由进士除工部主事，
改礼部仪制，转主客司员外。时鸿胪寺办事通事，奏
乞纳草冠带，极力沮之，转仪制司郎中。各王府庶生
男咸乞禄米，悉裁之。以祖训历升广东参政，湖广右
布政。所至平政均役，饬举纲维，懋著勋伐。忤逆瑾，久
次不调，或劝之，应曰：“三十年嫠居，忍改操耶？”后擢都
御史，巡抚湖广，归卒。为人孝友天植，色养无违，刚方
耿介，不媚流俗。所著有《学庸要旨》《节斋杂稿》《礼部要
稿》《分守要稿》《承宣巡抚二稿》。尢精于医，所治无不瘳
者。其原病定方，不规规泥古，而卒不爽干古，论者以
为丹溪复出也。有《本草集要》，《名医杂著》，争相传刻，利
济弘多。